Liturgikus események, programok

**A hét ünnepei**

**Kedd:** Sienai Szent Bernardin áldozópap

**Szerda**: Magellán Szent Kristóf áldozópap és társai, vértanúk

**Csütörtök**: Casciai Szent Rita szerzetesnő

**Péntek**: Boldog Apor Vilmos püspök, vértanú

**Szombat**: Szűz Mária, keresztények segítsége

**Eseménynaptár**

05.19. 17.00 Alsósok csoportja

05.20. 10.00 Baba-mama kör

05.21. 19.00 Énekkar

05.23. 18.00 Gitáros kórus

05.24. Nagymarosi Ifjúsági Találkozó

05.26. 17.00 Elsőáldozók csoportja

05.26. 19.30 Idősebb házasok csoportja

**Szentmisék, liturgikus templomi**

**Vasárnap:** 8.45 András, Erzsébet

 10.00 + Emma, István, Pál

 18.30

**Hétfő:** 7.00

**Kedd**: 18.30 + Antal

**Szerda:** 7.00

**Csütörtök:** 18.30

**Péntek**: 18.30

**Szombat:**  18.30 + Árpád

**Vasárnap (10):** 8.45 + József

 10.00 + Irén, Antal, szülők, Irén gyógyulásáért

 18.30 + Mária mamiért

**Temetés**: 05. 23. 8.00 Óbuda / Csoli József Ákos

Hirdetések

**Hétfőn** 17 órára az alsósok csoportját várjuk.

+++++

Május 24-én lesz a **Nagymarosi Ifjúsági Találkozó**. Részletek a hirdetőtáblán és a honlapon. <https://nagymaros.katolikus.hu/>

+++++

Májusban minden nap **18 órakor elimádkozzuk a Lorettói litániát.**

+++++

Kedves Testvérek! Hálás vagyok az eddigi támogatásokért! Ismételten jelentkeznek a rendszeres kiadások mellett a váratlan elvégzendő munkák költségei. Ilyen most a tornyok galambok elleni védelme.

Az urnatemető bevételei adnak ezekhez fedezetet.

Arra kérem a testvéreket, hogy **segítsenek hírt adni az urnatemető lehetőségéről. Ehhez készítettünk egy szórólapot. Ismerősöknek, szomszédoknak lehet belőle vinni.** Köszönöm a segítséget!

+++++

Karitász Csoportunk tavaszi ruhaakciója 2 hét múlva, június 1-én lesz. A tiszta, használható állapotban lévő ruhákat köszönettel vesszük.

A gyűjtés május 26-an hétfőn indul, irodaidőben (hétfő, szerda, péntek 4 órától, kedd, csütörtök 9-12-ig) veszik át a karitász munkatársak a csomagokat.

Kérjük, hogy téli ruhát most ne hozzanak, azokat az őszi akcióban örömmel vesszük majd!



Gondolatok a mai naphoz

**Most dicsőül meg az Emberfia**

Húsvét fényében éljük a hétköznapjainkat. Az Apostolok Cselekedeteiből vett részlet az egyház mindennapi életét mutatja be. Pál megerősíti a híveket, kiket közösségbe gyűjtött. Ma is vannak, vagyunk, akik megerősítjük a híveket, akik a közösséget igyekszünk alakítani. Minden közösségben szükség van a rendre.

A szentlecke a végső célt, a mennyei Jeruzsálemet villantja fel számunkra. Oda tart életünk. Ezen az úton részesülünk a mennyei erőforrásból.

Az evangélium meglepő kijelentést tár elénk. Júdás eltávozik, indul a szenvedés útja. Jézus pedig azt mondja, most dicsőül meg az Emberfia. Számunkra a dicsőség valami elismerés, beteljesedés. Jézus tudja, hogy végül elérkezik a végső dicsőségbe, de a szenvedés útján keresztül kell mennie. Milyen sokan vágyunk olcsó dicsőségre. Pedig erőfeszítés nélkül nem megy. Legyőzni a kényelmességemet. Tudatosítani, mi a fontos, és azt megvalósítani. Nem mindig könnyű feladat. Ha fontos az Isten ügye, akkor arra gondot fordítok. Törekszem időben ott lenni, időt szánni Istenre. Ha sikerül, megláthatjuk, hogy az Istennek adott idő megtérül.

Mit jelent a szeretet? Időt szánok a másik emberre, az Istenre. Ez az idő megtérül. A jézusi parancs, szeressétek egymást, jelenti, hogy törődünk egymással, odafigyelünk a másik emberre. Formáljuk bátran a szeretet közösséget plébániánkon!

Fülöp Ákos plébános

A rákosfalvai plébánia hírlevele belső használatra.

Számlaszámunk: CIB Bank

**működési (egyházi) adó: Rákosfalvai Plébánia**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Húsvét 5. vasárnapja 2025. május 18.



Az Úrnak új dalt énekeljetek, mivelhogy csodákat

művelt, tudtul adta hűségét a nemzeteknek, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

Vasárnap: 8.45; 10.00; 18.30

Hétfőn és szerdán 7.00;

kedden, csütörtökön, pénteken és szombaton 18.30

Irodai ügyelet:

Hétfőn, szerdán és pénteken 16.00-17.30

Kedden és csütörtökön 9.00-12.00

Olvasmány: ApCsel 14, 21b-27

Erőt öntöttek a tanítványok lelkébe, bátorították őket, hogy tartsanak ki a hitben.

Szentlecke: Jel 21, 1-5a

Íme újjáalkotok mindent.

Evangélium: Jn 31-33a. 34-35

Amint én szerettelek titeket, úgy szeressétek ti is egymást!